CELEX: 32016D2093
Language: et
Date: 2016-11-29 00:00:00
Title: Komisjoni rakendusotsus (EL) 2016/2093, 29. november 2016, milles käsitletakse erandit seoses registreeritud eksportijate süsteemi kohaldamise kuupäevaga ülemeremaadest ja -territooriumidelt pärit ekspordi suhtes

30.11.2016   
            
            
               ET
            
            
               Euroopa Liidu Teataja
            
            
               L 324/18
            
         KOMISJONI RAKENDUSOTSUS (EL) 2016/2093,
   29. november 2016,
   milles käsitletakse erandit seoses registreeritud eksportijate süsteemi kohaldamise kuupäevaga ülemeremaadest ja -territooriumidelt pärit ekspordi suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. novembri 2013. aasta otsust 2013/755/EL ülemeremaade ja -territooriumide Euroopa Liiduga assotsieerimise kohta (ÜMTde assotsieerimise otsus), (1) eelkõige selle VI lisa artiklit 63,
   ning arvestades järgmist:
   
               (1)
            
            
               Vastavalt otsuse 2013/755/EL VI lisale kohaldatakse alates 1. jaanuarist 2017 päritolu tõendamise ja halduskoostöö meetodite uut menetlust, s.o registreeritud eksportijate (REX) süsteemi. Praegust päritolu tõendamise ja halduskoostöö süsteemi kohaldatakse kuni 31. detsembrini 2016.
            
         
               (2)
            
            
               Kõik lepingu II lisas loetletud ÜMTd on saatnud komisjonile kirja teabega, et nad ei ole valmis hakkama REX-süsteemi kohaldama alates 1. jaanuarist 2017, ning taotlenud, et süsteemi hakataks kohaldama hiljem. Kõikides kirjades osutatakse sellele, et ÜMTd suudavad hakata REX-süsteemi kohaldama alates 1. jaanuarist 2020.
            
         
               (3)
            
            
               Arvestades neid taotlusi ja selleks, et anda ÜMTdele aega valmistuda REX-süsteemi kohaldamiseks, on asjakohane teha nende ÜMTde puhul registreeritud eksportijate süsteemi kohaldamisest erand ning lubada neil kohaldada otsuse 2013/755/EL VI lisa artikleid 21–35 ning artikleid 54, 55 ja 56 pärast 1. jaanuari 2017.
            
         
               (4)
            
            
               Käesoleva otsusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Erandina registreeritud eksportijate süsteemist võivad lepingu II lisas loetletud ÜMTd jätkata otsuse 2013/755/EL VI lisa artiklite 21–35 ning artiklite 54, 55 ja 56 kohaldamist kuni 31. detsembrini 2019.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 29. november 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 344, 19.12.2013, lk 1.